75. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 611 της 15/19 Ιουν. 1981 (ΦΕΚ Α΄ 155) Περί τροποποιήσεως Προεδρικού Διατάγματος. Έχοντες υπ’ όψει: α)Τας διατάξεις της παρ. 1 του άρθρ. 1 του Νόμ. 949/1979, β)το Π.Δ/γμα υπ’ αριθ. 109/29.1.1980 (ΦΕΚ 34/11.2.1980 τεύχος Α΄) «περί συστάσεως Ειρηνοδικείου», γ)ότι το Ειρηνοδικείον Νικαίας δεν ήρχισε λειτουργούν, μη εκδοθέντος εισέτι του προς τούτο αναγκαιούντος Π.Δ/τος, δ)το γεγονός ότι, δια του ως άνω Π.Δ/τος καθωρίσθη δια το Ειρηνοδικείον Νικαίας ευρυτάτη περιφέρεια, η οποία δεν δύναται να εξυπηρετηθή υπό του νεοσυσταθέντος Ειρηνοδικείου λόγω και της τοποθεσίας των εις την περιφέρειάν του υπαχθέντων Δήμων και ε)την υπ’ αριθ. 666/1981 γνωμοδότησιν του Συμβουλίου της Επικρατείας, προτάσει του επί της Δικαιοσύνης Υπουργού, απεφασίσαμεν: Άρθρον μόνον.-Τροποποιούμεν το από 29.1.1980 υπ’ αριθ. 109 Π.Δ/γμα «περί συστάσεως Ειρηνοδικείων» και ορίζομεν ως περιφέρειαν του υπό τούτου συσταθέντος Ειρηνοδικείου Νικαίας, τους Δήμους Νικαίας, Κορυδαλλού και Αγ. Ιωάννου Ρέντη, του Δήμου Κερατσινίου υπαγομένου εις το Ειρηνοδικείον Πειραιώς. 